stanford-oval/wikipedia huggingface dataset:
Dracula, paholaisen lähettiläs
Näyttelijät

| 0 | 1 | 2 |
| --- | --- | --- |
|  Christopher Lee  | … |  Kreivi Dracula   |
|  Geoffrey Keen  | … |  William Hargood   |
|  Gwen Watford  | … |  Martha Hargood   |
|  Linda Hayden  | … |  Alice Hargood   |
|  Peter Sallis  | … |  Samuel Paxton   |
|  Anthony Corlan  | … |  Paul Paxton   |
|  Isla Blair  | … |  Lucy Paxton   |
|  John Carson  | … |  Jonathan Secker   |
|  Martin Jarvis  | … |  Jeremy Secker   |
|  Ralph Bates  | … |  Lordi Courtley   |
|  Roy Kinnear  | … |  Weller   |
|  Michael Ripper  | … |  Komisario Cobb   |
|  Russell Hunter  | … |  Felix   |
|  Shirley Jaffe  | … |  Hargoodin sisäkkö Betty   |
|  Keith Marsh  | … |  Isä   |
|  Reginald Barratt  | … |  Vicar   |
|  Madeline Smith  | … |  Dolly   |
Tuotanto

Paholaisen lähettilään käsikirjoituksen laati Anthony Hinds (nimellä John Elder), ja tuottajana toimi Aida Young. Bram Stoker loi kreivi Draculan omaan romaaniinsa, joka ilmestyi vuonna 1897.
Dracula, paholaisen lähettiläs on kuvattu Technicolor-menetelmää käyttäen. Elokuvaa kuvattiin Englannin Hertfordshiren Borehamwoodissa sijaitsevalla Elstree Studiosilla ja Scratchwoodissa sekä Lontoon Highgatessa ja Totteridgessa.
Elokuva alun perin käsikirjoitettiin kokonaan ilman Draculaa, kuten vuonna 1960 ilmestynyt The Brides of Dracula, johtuen Christopher Leen vastahakoisuudesta uusia rooli. Tuottajatkaan eivät odottaneet pystyvänsä vakuuttamaan häntä. Ralph Bates olisi ilman Draculaa näytellyt pääosan. Käsikirjoitus laadittiin uudelleen Draculan kanssa sen jälkeen kun tuottajat vihdoinkin saivat houkuteltua Leen takaisin rooliin kun Warner-Seven Arts kieltäytyi tukemasta elokuvaa, jos Lee ei osallistuisi elokuvaan. Leen palkankorotusvaatimukset olivat myös yhtenä tekijänä.
Vincent Pricen oli alun perin tarkoitus näytellä yhtä kevytmielistä brittiläisherraa, mutta joutui jättäytymään pois kun elokuvan budjettia leikattiin.
Vastaanotto ja julkaisu

Elokuvalla on Rotten Tomatoes -sivustolla 64 prosentin "tuore"-arvosana, joka perustuu 11 arvosteluun. Internet Movie Databasessa elokuva on saanut 6.2/10.
Dracula, paholaisen lähettiläs sai ensi-iltansa Isossa-Britanniassa 7. toukokuuta vuonna 1970. Yhdysvalloissa elokuva ilmestyi teattereihin 7. kesäkuuta 1970. Warner Bros. toimi elokuvan levittäjänä vuonna 1970. Suomeen elokuva ei päässyt teatterilevitykseen, sillä Valtion elokuvatarkastamo asetti 1970 elokuvalle ikärajan KK (Kokonaan kielletty) ja piti sitä mielenterveyttä vahingoittavana, joten sitä ei saanut Suomessa laillisesti esittää eikä välittää. Se esitettiin kuitenkin televisiossa 26. kesäkuuta vuonna 1991. Suomessa elokuvalla on nykyisin K-18 ikärajana, joka päätettiin 3. toukokuuta vuonna 2005.
DVD-julkaisut

Dracula, paholaisen lähettiläs julkaistiin DVD:lle vuonna 2004. Elokuva on julkaistu 6. marraskuuta 2007 Dracula-elokuvien Dracula, Dracula on noussut haudastaan ja Draculan kosto yhdessä neljän osan DVD-julkaisussa.
Aiheesta muualla

Dracula, paholaisen lähettiläs Internet Movie Databasessa (englanniksi)
Dracula, paholaisen lähettiläs Elonet.
Dracula, paholaisen lähettiläs AllMoviessa. (englanniksi)
Dracula, paholaisen lähettiläs Rotten Tomatoesissa (englanniksi)
Draculan katse
Helga Gitmark

| Helga Gitmark> Norjan ympäristöministeri |
| --- | --- |
 Korvaldin hallitus 5. maaliskuuta 1973 – 16. lokakuuta 1973  
Edeltäjä:  Trygve Haugeland
Seuraaja:  Tor Halvorsen
Keskustapuolueen varapuheenjohtaja
 1973–1979  
Henkilötiedot
Syntynyt: 30. syyskuuta 1929 Holt, Norja
Kuollut: 2. elokuuta 2008 (78 vuotta)
Tiedot
Puolue:  Keskustapuolue
Kunnianosoitukset:  Kuninkaan ansiomitali (1991)
Helga Gitmark (30. syyskuuta 1929 Holt – 2. elokuuta 2008) oli norjalainen keskustapolitiikko. Hän toimi Norjan ympäristöministerinä maaliskuusta lokakuuhun 1973. Vuosina 1973–1979 hän oli puolueensa varapuheenjohtaja.
Aiheesta muualla

Helga Gitmark Norjan suurkäräjien verkkosivuilla (norjaksi)
Hansjörg Sumi

Hansjörg Sumi (s. 19. tammikuuta 1959 Saanen, Bern) on sveitsiläinen mäkihyppääjä.
Sumi johti Lake Placidin olympialaisissa 1980 suurmäen kilpailua ensimmäisen kierroksen jälkeen, mutta putosi lopulta seitsemänneksi. Normaalimäessä hän oli yhdeksäs.
Sumi sijoittui Keski-Euroopan mäkiviikon kokonaiskilpailussa toiseksi kaudella 1978–1979. Hän voitti maailmancupin osakilpailun Gstaadin suurmäessä helmikuussa 1980. Lisäksi hän sijoittui toiseksi Innsbruckissa tammikuussa 1980 ja Garmisch-Partenkirchenissä uudenvuodenpäivänä 1984 sekä kolmanneksi Engelbergin suurmäessä maaliskuussa 1980 ja St. Moritzin normaalimäessä tammikuussa 1982.
Helga Hjetland

| Helga Hjetland |
| --- | --- |
 Hjetland vuonna 2007.
Henkilötiedot
Syntynyt: 18. huhtikuuta 1948 (ikä 76) Vågsøy, Norja
Ammatti:  opettaja, ammattiyhdistysjohtaja
Helga Kjellaug Hjetland (s. 18. huhtikuuta 1948 Vågsøy) on norjalainen opettaja ja ammattiyhdistysjohtaja. Hän johti Utdanningsforbundet-ammattiliittoa vuosina 2001–2009. Tätä ennen hän oli Norsk Lærarlag -liiton puheenjohtaja vuosina 1994–2001, ennen kuin siitä tuli osa Utdanningsforbundetia. Hjetland varttui Sandanessa Gloppenin kunnassa.
Aiheesta muualla

Kuvia tai muita tiedostoja aiheesta Helga Hjetland Wikimedia Commonsissa
Ensimmäinen huomautus roskaväelle

| Ensimmäinen huomautus roskaväelle Tuiran Miliisi |
| --- | --- | --- |

Studioalbumin tiedot
 Äänitetty : Studio Kuu, Helsinki
 Julkaistu: 14. maaliskuuta 2007
 Tyylilaji: punk
 Levy-yhtiö: UHO Production
Tuiran Miliisin muut julkaisut
|   | Ensimmäinen huomautus roskaväelle 2007 | Realismin kauneus 2009 |
Ensimmäinen huomautus roskaväelle on oululaisen punk metal-yhtyeen Tuiran Miliisin vuonna 2007 julkaisema esikoisalbumi.
Kappaleet

Intro (Suu auki) – 1.47
Jänkämaisema – 1.58
En tiedä mitä sanoa – 2.50
Selailen pornolehtiä – 3.44
Liian fiksu rokkaamaan – 2.33
Juopon laulu – 3.45
Krapula – 1.57
Kuolleet kädet – 2.17
Nyt riittää – 3.45
Tosiasia – 6.13
Saan kai silti? – 3.19
Kokoonpano

Erkki Seppänen – laulu, kitara
Juha-Pekka Maaninen – bassokitara
Allan Seppänen – rummut
Kanninen
Kokoonpano > Vierailevat muusikot

Mikko Kanninen – taustalaulu
Yanus Xavier – pianosyntikka (kappale 1)
Kokoonpano > Muut tekijät

Aake Otsala – äänittäjä, miksaaja Studio Kuu, Helsinki (16.-19.12.2005, 1.-2.4.2005 ja 4.-6.8.2006)
Jaakko Viitalähde – masteroija
Arvostelut

Inferno:
Mesta.net:
Desibeli.net:
Imperiumi.net:
Rumba:
Aiheesta muualla

Ensimmäinen huomautus roskaväelle yhtyeen kotisivuilla (Arkistoitu – Internet Archive)
Herman Hortling

Herman Ivar Hortling (22. kesäkuuta 1912 Helsinki – 10. kesäkuuta 1992 Helsinki) oli suomalainen sisätautien erikoislääkäri ja Helsingin yliopiston sisätautiopin dosentti.
Hän kirjoitti ylioppilaaksi 1929 ja valmistui lääketieteen lisensiaatiksi 1938, sai sisätautien erikoislääkärin pätevyyden 1946 ja väitteli tohtoriksi 1948. Hän sai endokrinologian erikoislääkärin oikeudet 1959. Hänet oli nimitetty Helsingin yliopiston sisätautiopin dosentiksi 1951
Hän teki varsinaisen elämäntyönsä Helsingin Diakonissalaitoksen 2. sisätautiosaston ylilääkärinä, johon tehtävään hänet kutsuttiin 1950. Hän hoiti tätä tehtävää eläkkeelle siirtymiseensä 1981 saakka. Lisäksi hän piti yksityisvastaanottoa lähes kuolemaansa saakka.
Sota-aikana hän julkaisi Suomen ja koko maailman ensimmäisen tutkimuksen virustaudista, joka aiheutti epidemian pohjoisessa taistelleissa joukko-osastoissa. Tauti tunnetaan nykyään myyräkuumeena.
Hän tutki muun muassa lyhytkasvuisuutta, sukupuolihormoneja ja rintasyövän hormonihoitoa. Hän paneutui erityisesti kehitys- ja kromosomipoikkeamiin, joiden tuloksena hän  löysi ensimmäisen  miehen, jolla oli naisen sukukromosomit.
Hortlingin tutkimustyö aloitti perinnöllisyystieteen tutkimuksen Suomessa ja antoi myös aiheen Folkhälsanin geneettisen laitoksen perustamiselle. Hän perusti myös Ole Wasz-Höckertin kanssa Folkhälsaniin erityisen nuorisopoliklinikan vuonna 1960 ja johti sitä vuoteen 1972 saakka.
Hänellä oli myös lukuisia luottamustehtäviä ja jäsenyyksiä sekä kotimaisissa että kansainvälisissä alan järjestöissä.
Vapaa-aikanaan hän oli kiinnostunut luonnosta ja erityisesti linnuista. Kiinnostuksen hän oli perinyt isältään Ivar Hortlingilta, joka oli yksi Suomen tunnetuimmista lintutieteilijöistä. Herman Hortling tarkkaili lintuja vielä muutamia viikkoja ennen kuolemaansa Helsingin ympäristön parhailla  lintuhavaintopaikoilla.
Hän sai professorin arvonimen 1969. Hänet on haudattu Kulosaaren hautausmaalle.
HMS Stonecrop (K142)

| HMS Stonecrop |
| --- | --- |
 HMS Stonecrop

Aluksen vaiheet
Rakentaja:  Smiths Dock Company, South Bank-on-Tees
Kölinlasku:  4. helmikuuta 1941
Laskettu vesille:  12. toukokuuta 1941
Palveluskäyttöön:  30. heinäkuuta 1941
Poistui palveluskäytöstä:  myyty 1947
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 hv
Nopeus:  16 solmua (30 km/h)
Miehistöä:  96
Aseistus
Aseistus:  1 x BL 4"/L45 (102 mm) Mk IX -tykki 1 x kaksipiippuinen Vickers .50" Mk III -ilmatorjuntakonekivääri 1 x kaksipiippuinen .303" Lewis-pikakivääri 2 x Mk II syvyyspomminheitintä, joihin yhteensä 40 syvyyspommia
HMS Stonecrop (viirinumero K142) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus

Alus tilattiin 15. joulukuuta 1939 South Bank-on-Teesistä Smiths Dock Companyltä, missä köli laskettiin 4. helmikuuta 1941. Alus laskettiin vesille 12. toukokuuta ja valmistui 30. heinäkuuta.
Palvelus

Alus myytiin 1947.
Hedychium elatum

| Hedychium elatum> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Koppisiemeniset
Kladi::  Yksisirkkaiset
Lahko::  Zingiberales
Heimo::  Inkiväärikasvit Zingiberaceae
Suku::  Tuoksuinkiväärit Hedychium
Laji::  elatum
Kaksiosainen nimi
 Hedychium elatum  R.Br. 
Infobox OKNimi-testi OKIUCN-testi OK: 
Hedychium elatum on tuoksuinkiväärien (Hedychium) sukuun ja inkiväärikasvien heimoon kuuluva kasvilaji. Tieteellisen nimen sille antoi Robert Brown. Sillä ei ole alalajeja.
Levinneisyysalue

Myanmar
Intia
Länsi-Himalaja
Assam
Nepal
Itä-Himalaja
Kirjallisuutta

R.Br.: ​.  In: Bot. Reg. 7: t. 526, 1821.
Helga Eng

| Helga Eng |
| --- | --- |

Henkilötiedot
Koko nimi:  Helga Kristine Eng
Syntynyt: 31. toukokuuta 1875 Rakkestad, Norja
Kuollut: 26. toukokuuta 1966 (90 vuotta) Oslo, Norja
Arvonimi: professori
Koulutus ja ura
Instituutti:  Oslon yliopisto
Tutkimusalue:  pedagogia
Helga Kristine Eng (31. toukokuuta 1875 Rakkestad – 26. toukokuuta 1966 Oslo) oli norjalainen kansakoulunopettaja, psykologi ja pegagogian professori Oslon yliopistossa vuosina 1938–1948. Hän kannatti käytännönläheisiä opetusmenetelmiä, joissa oppilaat saavat toteuttaa itseään ja jotka ottavat huomioon muuttuvan yhteiskunnan tarpeet. Samalla opetuksen sisällön tulisi ylläpitää tiettyjä perinteisiä arvoja, kuten sinnikkyyttä, järjestelmällisyyttä ja kovaa työtä. Eng pyrki tutkimuksissaan tieteellisesti selvittämään, miten lapset ja nuoret kehittyvät ja miten he oppivat parhaiten. Eng oli aikansa merkittävimpiä norjalaisia tutkijoita alallaan, ja hänen tutkimuksensa herättivät kansainvälistä kiinnostusta.
Oslon yliopiston kasvatustieteellisen tiedekunnan rakennus on nimetty Helga Engin mukaan.
Aiheesta muualla

Kuvia tai muita tiedostoja aiheesta Helga Eng Wikimedia Commonsissa
HMS Stormcloud (J367)

| HMS Stormcloud |
| --- | --- |

Aluksen vaiheet
Rakentaja:  Lobnitz & Co., Renfrew
Kölinlasku:  4. toukokuuta 1943
Laskettu vesille:  28. joulukuuta 1943
Palveluskäyttöön:  28. huhtikuuta 1944
Loppuvaihe:  romutettu 1959
Tekniset tiedot
Uppouma:  1 030 t
Pituus:  68,58 m (kokonaispituus)
Leveys:  10,82 m
Syväys:  2,59 m
Koneteho:  VTE: 2 400 ihp
Nopeus:  16,5 solmua
Miehistöä:  85
Aseistus
Aseistus:  1 × QF 4" (102 mm) Mk V -ilmatorjuntatykki 4 × Oerlikon 20 mm
HMS Stormcloud (viirinumerot J367 ja M367) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa.
Valmistus

Alus tilattiin Renfrew'stä Lobnitz et Companyltä, missä köli laskettiin 4. toukokuuta 1943. Se laskettiin vesille vielä saman vuoden lopulla 28. joulukuuta ja liitettiin laivastoon 28. huhtikuuta 1944.
Palvelus

Alus romutettiin 1959 Gatesheadissä.
Helga Klein

| Mitalit> Maa:   Saksa.Naisten yleisurheilu. Olympialaiset  | Mitalit> Maa:   Saksa.Naisten yleisurheilu. Olympialaiset  | Mitalit> Maa:   Saksa.Naisten yleisurheilu. Olympialaiset  | Maa:   Saksa> Naisten yleisurheilu. |
| --- | --- | --- | --- |
|  Hopeaa | Helsinki 1952 | 4 × 100 metrin viesti |  |
Helga Klein (myöh. Erny; 15. elokuuta 1931 Mannheim – 27. tammikuuta 2021) oli saksalainen yleisurheilija ja olympiamitalisti.
Klein kilpaili Helsingin kesäolympialaisissa 1952 saavuttaen hopeaa 4 × 100 metrin viestistä, jossa hän juoksi Saksan joukkueen kolmannen osuuden. Hän kilpaili Helsingissä myös 100 ja 200 metrin juoksuissa sijoittuen jälkimmäisellä matkalla viidenneksi. Saksan mestaruuden Klein voitti 200 metrillä vuosina 1952 ja 1953. Lisäksi vuonna 1952 hän rikkoi vuodesta 1935 voimassa olleen Saksan ennätyksen 100 metrillä. Klein kuoli 89-vuotiaana 27. tammikuuta 2021.
Aiheesta muualla

Helga Klein Kansainvälinen olympiakomitea. (englanniksi)
Harry Glaß

| Mitalit | Mitalit | Mitalit |  |
| --- | --- | --- | --- |
|  Harry Glaß  |  Harry Glaß  |  Harry Glaß  |  |
Maa:  Saksa
Miesten mäkihyppy
|  Olympialaiset  |  Olympialaiset  |  Olympialaiset  |  |
|  Pronssia | Cortina d'Ampezzo 1956 | normaalimäki |  |
Harry Glaß (11. lokakuuta 1930 Klingenthal – 13. joulukuuta 1997 Rodewisch) oli saksalainen mäkihypyn olympiamitalisti. Hän edusti urallaan SC Aufbau Klingenthalia. Glaß työskenteli siviilissä poliisina.
Glaß saavutti normaalimäen olympiapronssia vuoden 1956 talviolympialaisista Cortina d’Ampezzosta. Hän jäi hopeaa saavuttaneesta Aulis Kallakorvesta vain puoli pistettä ja kultamitalisti Antti Hyvärisestäkin vain kaksi ja puoli pistettä. Mitali oli ensimmäinen itäsaksalaisen urheilijan saavuttama olympiamitali. Tuolloin olympiakisoilla oli myös MM-arvo. Glaß osallistui vuoden 1958 MM-kilpailuihin sijoittuen normaalimäessä neljänneksi. Kauden 1956-1957 Keski-Euroopan mäkiviikolla hän sijoittui viidenneksi.
Lempinimellä Cherry tunnettu Glaß ei ollut samasta sukunimestä huolimatta mitään sukua mäkihypyn olympia- ja MM-mitalistille Henry Glaßille. Harry Glaß kuoli joulukuussa 1997 67-vuotiaana.
Deadpool 2

| Deadpool 2 |
| --- | --- |

Ohjaaja:  David Leitch
Käsikirjoittaja:   Rhett Reese  Paul Wernick  Ryan Reynolds 
Perustuu:  Fabian Niciezan ja Rob Liefeldin sarjakuvahahmoon Deadpool
Tuottaja:   Simon Kinberg  Ryan Reynolds  Lauren Shuler Donner 
Säveltäjä:  Tyler Bates
Kuvaaja:  Jonathan Sela
Leikkaaja:   Dirk Westervelt  Craig Alpert  Elísabet Ronaldsdóttir 
Pääosat:   Ryan Reynolds  Josh Brolin  Morena Baccarin  Julian Dennison  Zazie Beetz  T. J. Miller  Brianna Hildebrand  Jack Kesy 
Valmistustiedot
Valmistusmaa:  Yhdysvallat
Tuotantoyhtiö:   Marvel Entertainment  Kinberg Genre  Maximum Effort  The Donners’ Company  TSG Entertainment 
Levittäjä:  20th Century Fox
Ensi-ilta:   2018-5-1010. toukokuuta 2018 (Leicester Square)  2018-5-1616. toukokuuta 2018 (Suomi)  2018-5-1818. toukokuuta 2018 (Yhdysvallat)  
Kesto:  119 minuuttia
Alkuperäiskieli:  englanti
Budjetti:  110 miljoonaa dollaria
Tuotto:  735 miljoonaa dollaria
Edeltäjä:  Deadpool
Seuraaja:  Deadpool & Wolverine
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Deadpool 2 on vuonna 2018 ensi-iltansa saanut yhdysvaltalainen komediallinen supersankarielokuva, joka perustuu Marvel Comicsin Deadpool-sarjakuvahahmoon. Se on jatko-osa vuoden 2016 elokuvalle Deadpool ja X-Men-elokuvasarjan yhdestoista osa. Elokuvan ohjasi David Leitch ja käsikirjoittivat Rhett Reese, Paul Wernick ja Ryan Reynolds. Pääosissa näyttelevät Reynolds, Josh Brolin, Morena Baccarin, Julian Dennison, Zazie Beetz, T. J. Miller, Brianna Hildebrand ja Jack Kesy.
Deadpoolin jatko-osan suunnitelmat aloitettiin jo ennen elokuvan julkaisua ja vahvistettiin helmikuussa 2016. Vaikka Reynolds, Reese, Wernick ja ohjaaja Tim Miller muodostivat myös jatko-osan työryhmän, Miller erosi projektista lokakuussa 2016 hänen ja Reynoldsin välisten luovien erimielisyyksien vuoksi, jolloin Leitch valittiin uudeksi ohjaajaksi. Drew Goddard oli myös ehdolla ohjaajaksi ja liittyi vuoden 2017 alussa elokuvan tuotantoon konsultoimaan käsikirjoitusta. Cablen näyttelijän etsimiseksi käynnistettiin laajamittanen haku ja lopulta Brolin valittiin rooliin. Kuvaukset alkoivat Brittiläisessä Kolumbiassa kesäkuussa 2017.
Deadpool 2 sai maailmanensi-iltansa Lontoon Leicester Squaren Empire-elokuvateatterissa 10. toukokuuta 2018. Elokuvateattereihin se ilmestyi Suomessa 16. toukokuuta 2018 ja Yhdysvalloissa 18. toukokuuta 2018. 12. joulukuuta 2018 Yhdysvalloissa elokuvateattereihin ilmestyi elokuvan PG-13-ikärajoitettu versio nimeltä Once Upon a Deadpool. Walt Disney Studios Motion Picturesin ostettua suurin osa 21st Century Foxin tuotannoista, hahmon oikeudet palasivat Marvel Studiosille. Kolmas elokuva, Deadpool & Wolverine, jossa hahmo siirtyy Marvel Cinematic Universeen, sai ensi-iltansa 24. heinäkuuta 2024.
Näyttelijät

| 0 | 1 | 2 |
| --- | --- | --- |
|  Ryan Reynolds  | … |  Wade Wilson / Deadpool, Juggernaut (ääni)   |
|  Josh Brolin  | … |  Nathan Summers / Cable   |
|  Morena Baccarin  | … |  Vanessa Carlysle   |
|  Julian Dennison  | … |  Russell Collins / Tulinyrkki   |
|  Zazie Beetz  | … |  Neena Thurman / Domino   |
|  T. J. Miller  | … |  Weasel   |
|  Brianna Hildebrand  | … |  Negasonic Teenage Warhead   |
|  Jack Kesy  | … |  Musta Tom Cassidy   |
|  Stefan Kapičić  | … |  Piotr Rasputin / Kolossi (ääni)   |
|  Leslie Uggams  | … |  Sokea Al   |
|  Karan Soni  | … |  Dopinder   |
|  Shioli Kutsuna  | … |  Yukio   |
|  Randal Reeder  | … |  Buck   |
|  Eddie Marsan  | … |  orpokodin johtaja   |
|  Terry Crews  | … |  Jesse Aaronson / Bedlam   |
|  Lewis Tan  | … |  Rusty / Pirstotähti   |
|  Bill Skarsgård  | … |  Axel Cluney / Zeitgeist   |
|  Rob Delaney  | … |  Peter W.   |
|  Brad Pitt  | … |  Telford Porter / Vanisher   |
|  Sala Baker  | … |  tulevaisuuden Russell Collins   |
|  Hayley Stales  | … |  Cablen vaimo   |
|  Islie Hirvonen  | … |  Hope Summers   |
|  Alan Tudyk  | … |  punaniska #1   |
|  Matt Damon  | … |  punaniska #2   |
|  James McAvoy  | … |  Charles Xavier / Professori X (cameo)   |
|  Evan Peters  | … |  Peter Maximoff / Elohopea (cameo)   |
|  Tye Sheridan  | … |  Scott Summers / Kyklooppi (cameo)   |
|  Nicholas Hoult  | … |  Henry ”Hank” McCoy / Peto (cameo)   |
|  Rhett Reese  | … |  uutishelikopterin lentäjä (cameo)   |
|  Paul Wernick  | … |  kameramies (cameo)   |
Tuotanto > Kehitys

Elokuussa 2015 paljastettiin, että studio suunnitteli jatko-osaa vuoden 2016 elokuvalle Deadpool ja että Ryan Reynolds palaisi pääosan esittäjäksi. Syyskuussa 2015 Simon Kinberg paljasti studion aloittaneen neuvottelut jatko-osan toteuttamisesta ja kuinka Cable tulisi esiintymään siinä. Helmikuussa 2016 The Hollywood Reporter raportoi 20th Century Foxin jo päättäneen toteuttaa jatko-osan, Rhett Reesen ja Paul Wernickin palatessa käsikirjoittajiksi, vaikka Tim Miller ei ollut vielä sitoutunut ohjaajaksi. Huhtikuun CinemaConissa Fox vahvisti ensimmäisen elokuvan koko luovan tiimin palaavan jatko-osaan. Kesäkuun 2016 lopussa Kinberg paljasti käsikirjoituksen olevan viimeisteltävänä ja että kuvaukset alkaisivat vuoden 2017 alussa.
Lokakuussa 2016 raportoitiin, että Lizzy Caplan, Mary Elizabeth Winstead, Sienna Miller, Sofia Boutella, Stephanie Sigman, Sylvia Hoeks, Ruby Rose, Mackenzie Davis, Eve Hewson ja Kelly Rohrbach olivat olleet ehdolla Dominon rooliin. Kuukauden lopussa Miller vetäytyi projektista hänen ja Reynoldsin luovien erimilisyyksien takia, liittyen Cablen näyttelijän valitsemiseen ja elokuvan tyyliin, Millerin kannattaessa enemmän rivoa komediaa kuin tyylikästä supersankarielokuvaa. Mashable paljasti myöhemmin studion harkitsevan David Leitchia ohjaajaksi ja Deadline paljasti Drew Goddardin ja Magnus Martensin olleen myös harkittuja ehdokkaita. Marraskuussa 2016 The Hollywood Reporter vahvisti Leitchin tavanneen Reynoldsin New Yorkissa ja että hänet oli palkattu uudeksi ohjaajaksi, studion ja tuottajien etsiessä eri ohjaajaa kolmannelle elokuvalle.
Tuotanto > Esituotanto

Tammikuussa 2017 Reese ja Wernick kertoivat Deadlinen haastattelussa, että suunnitelmana oli yhä kuvata elokuva vuoden 2017 aikana, vahvistaen myös Stefan Kapičićin, Brianna Hildebrandin ja Karan Sonin paluut Kolossin, Negasonic Teenage Warheadin ja taksinkuljettaja Dopinderin rooleihin. Kaksikon mielestä oli myös tärkeää tutkia X-Voimaa, johon Deadpool, Cable ja Domino sarjakuvissa kuuluivat, Reesen sanoessa, että jatko-osan ”ei ole tarkoitus selittää X-Voiman perustaminen, [mutta] tulevan todennäköisesti johtamaan siihen.” Hän huomautti, että vaikka elokuva ”on täynnä useita hahmoja – –, se on silti Deadpoolin elokuva”. Samassa raportissa kerrottiin, ettei Cablen alkuperätarina tule olemaan osa elokuvan juonta. Helmikuussa 2017 Drew Goddard ja Reynolds työstivät käsikirjoitusta Reesen ja Wernickin kanssa. Maaliskuussa 2017 Reynolds paljasti Zazie Beetzin tulevan näyttelemään Dominoa. Saman kuukauden aikana Morena Baccarin vahvisti palaavansa näyttelemään Vanessa Carlyslea ja kuvaili halunsa tutkia hahmon muuttumista supersankari Copycatiksi. Huhtikuussa Josh Brolin nousi ”yllätysehdokkaaksi” Cablen rooliin ja tuli lopulta valituksi rooliin. Brolin näytteli aiemmin Thanosta Marvel Cinematic Universen elokuvissa. Huhtikuussa 2017 Leslie Uggams vahvisti palaavansa Sokean Alin rooliin, ja Fox ilmoitti jatko-osan ensi-illaksi 1. kesäkuuta 2018. Toukokuussa T. J. Miller vahvisti paluunsa Weaselin rooliin, ja Jack Kesy valittiin näyttelemään elokuvan antagonistia. Kesäkuussa Shioli Kutsuna valittiin yhteen elokuvan avainrooleista.
Tuotanto > Kuvaukset

Kuvaukset alkoivat 17. kesäkuuta 2017 Hatleyn linnassa Kanadassa, jossa kuvattiin X-Men-elokuvien X-Kartanoon sijoittuvat kohtaukset. Jonathan Sela toimii elokuvan kuvaajana. Kuvaukset siirtyivät 26. kesäkuuta Vancouveriin. Kuun lopussa Reynolds paljasti Julian Dennisonin liittyneen näyttelijäkaartiin.
14. elokuuta sijaisnäyttelijä Joi ”SJ” Harris kuoli moottoripyöräonnettomuudessa menetettyään pyörän hallinnan ja törmättyään Shaw Toweriin. Harris oli ensimmäinen naispuolinen afroamerikkalainen ammattilaistason autourheilija ja hän toimi elokuvassa Zazie Beetzin sijaisnäyttelijänä, eikä hänellä ollut kypärää päässä, koska Dominolla ei ollut tarkoitus olla sellaista. Tapauksen johdosta elokuvan tuotanto keskeytettiin kahdeksi päiväksi.
Elokuun lopussa Eddie Marsan paljasti näyttelevänsä elokuvassa. Vancouverin kuvausten odotettiin päättyvän 6. lokakuuta, ja Deadpool 2:n tuotanto päättyi virallisesti 14. lokakuuta.
Tuotanto > Jälkituotanto

Fox paljasti marraskuussa 2017, ettei elokuvalla ollut silloin vielä virallista nimeä ja Deadpool 2:n sijaan sitä kutsuttiin ”nimeämättömäksi Deadpool-jatko-osaksi”. Kuukauden kuluttua Terry Crews paljasti näyttelevänsä elokuvassa, ja myös Pirstotähden vahvistettiin saaneen roolin.
Musiikki

Deadpoolin säveltäjä Junkie XL päätti olla Millerin lähdön jälkeen palaamatta säveltäjäksi. Lokakuussa 2017 Leitchin yhteistyökumppanina usein toiminut Tyler Bates palkattiin uudeksi säveltäjäksi.
Julkaisu

Deadpool 2 sai ensiesityksensä Lontoon Leicester Squarella 10. toukokuuta 2018. Suomessa elokuva sai ensi-iltansa 16. toukokuuta 2018 ja Yhdysvalloissa 18. toukokuuta 2018. Alun perin elokuvan piti saada ensi-iltansa 1. kesäkuuta 2018.
Arvosteluja

| 0 | 1 | 2 |
| --- | --- | --- |
Helsingin Sanomat Matti Koskinen: 
Hufvudstadsbladet Krister Uggeldahl: